钦定古今图书集成/明伦汇编/闺媛典/第326卷 > 寡妇赋 晋潘岳
## 钦定古今图书集成/明伦汇编/闺媛典/第326卷 > 寡妇赋 晋潘岳

乐安任子咸有韬世之量，与余少而欢焉，虽兄弟之
爱，无以加也。不幸弱冠而终，良友既没，何痛如之！其
妻又吾姨也，少丧父母，适人而所天又殒，孤女藐焉
始孩。斯亦生民之至囏，而荼毒之极哀也。昔阮瑀既
殁，魏文悼之，并命知旧作《寡妇》之赋，余遂拟之以作，
叙其孤寡之心焉。其辞曰：

嗟余生之不造兮，哀天难之匪忱。少伶俜而偏孤兮，
痛忉怛以摧心。览寒泉之遗叹兮，咏《蓼莪》之馀音。情
长戚以永慕兮，思弥远而逾深。伊女子之有行兮，爰
奉嫔于高族。承庆云之光覆兮，何君子之惠渥。顾葛
藟之蔓延兮，托微茎于樛木。惧身微而施重兮，若履
冰而临谷。遵义方之明训兮，宪女史之典戒。奉蒸尝
“以效顺兮，供洒扫以弥载。彼诗人之攸叹兮，徒愿言
而心痗。何遭命之奇薄兮，遘天祸之未悔。”荣华熠其
始茂兮，良人忽以捐背。静阖门以穷居兮，块茕独而
靡依。易锦茵以苫席兮，代罗帱以素帷。命阿保而就
列兮，览巾箑以舒悲。口呜咽以失声兮，泪横迸而霑
衣。愁烦冤其谁告兮，提孤孩于坐侧。时暧暧以向昏
兮，日杳杳以西匿。雀群飞而赴楹兮，鸡登栖而敛翼。
归空馆而自怜兮，抚衾裯而叹息。思缠绵以瞀乱兮，

灵衣之披披。退幽悲于堂隅兮，进独拜于床垂。耳倾
想于畴昔兮，目仿佛乎平素。虽冥冥而罔觌兮，犹依
依以凭附。痛存亡之殊制兮，将迁神而安厝。龙轜俨
其星驾兮，飞旐翩以启路。轮按轨以徐进兮，马悲鸣
而跼顾。潜灵邈其不反兮，殷忧结而靡诉。晞形影于
几筵兮，驰精爽于丘墓。自仲秋而在疚兮，逾履霜以
践冰。雪靡靡而骤落兮，风浏浏而夙兴。霤泠泠而夜
下兮，水溓溓以微凝。意惚恍以迁越兮，神一夕而九
升。庶浸远而哀降兮，情恻恻而弥甚。愿假梦以通灵
兮，目炯炯而不寝。夜漫漫以悠悠兮，寒凄凄以凛凛。
气愤薄而乘胸兮，涕交横而流枕。亡魂逝而永远兮，
时岁忽其遒尽。容貌儡以顿悴兮，左右凄其相慜。感
三良之殉秦兮，甘捐生而自引。鞠稚子于怀抱兮，嗟
低回而不忍。独指景而心誓兮，虽形存而志殒。”重曰：
“仰皇穹兮叹息，私自怜兮何极。省微身兮孤弱，顾稚
子兮未识。如涉川兮无梁，若凌虚兮失翼。上瞻兮遗
像，下临兮泉壤。窈冥兮潜翳，心存兮目想。奉灵坐兮
肃清，愬空宇兮旷朗。廓孤立兮顾影，块独言兮听响。
顾影兮伤摧，听响兮增哀。”遥逝兮逾远，缅邈兮长乖。
四节流兮忽代序，岁云暮兮日西颓。霜被庭兮风入
室，夜既分兮星汉回。梦良人兮来游，若阊阖兮洞开。
怛惊寤兮无闻，超惝恍兮恸怀。恸怀兮奈何，言陟兮
山阿。墓门兮肃肃，修陇兮峨峨。孤鸟嘤嘤兮悲鸣，长
松萋萋兮振柯。哀郁结兮交集，泪横流兮滂沱。蹈《恭
姜》兮明誓，咏《柏舟》兮清歌。终归骨兮山足，存凭托兮
馀华。要吾君兮同穴，之死矢兮靡他。